open-index/open-wikipedia-markdown huggingface dataset:
โรงเรียนราชประชานุเคราะห์ ๓๘

**โรงเรียนราชประชานุเคราะห์ 38** เดิมชื่อโรงเรียนราชกรูดวิทยา เป็นโรงเรียนสังกัดกรมสามัญศึกษาเดิม  เปลี่ยนมาเป็นโรงเรียนศึกษาสงเคราะห์จัดการศึกษาสำหรับเด็กด้อยโอกาส เมื่อวันที่ 8 เมษายน พ.ศ. 2548  ภายใต้การดูแลของมูลนิธิราชประชานุเคราะห์ในพระบรมราชูปถัมภ์ จัดกิจกรรมการเรียนการสอน 4 ช่วงชั้น ตั้งแต่ระดับชั้นประถมศึกษาปีที่ 1 – ชั้นมัธยมศึกษาปีที่ 6  
ปัจจุบันบริหารโดยผู้อำนวยการพรเทพ  แป้นเพชร  มีบุคลากรครูประจำการ 16 คน พนักงานราชการ 2 คน และครูอัตราจ้าง 21 คน

*โรงเรียนราชประชานุเคราะห์ 38* ยึดการบริหารจัดการแบบมีส่วนร่วม และดำเนินโครงการตามพระราชดำริ อย่างหลากหลาย ได้แก่
โครงการสวนพฤกษศาสตร์โรงเรียน  , ปลูกพืชผักสวนครัว , การเพาะเห็ด  , การเลี้ยงสุกร ,การเลี้ยงปลา ,  โครงการรักการอ่าน , ห้องสมุดเฉลิมพระเกียรติ และโครงการเกษตรอินทรีย์ ซึ่งได้รับความไว้วางใจจากชุมชนให้เป็นโรงเรียนนำร่อง Bio Diesel    
                                                                                                                                                            
นอกจากนี้โรงเรียนยังได้จัดกิจกรรมส่งเสริมหลักสูตรอย่างหลากหลายให้เหมาะสมกับสภาพการณ์ของผู้เรียน ฝึกฝนให้เป็นคนที่รู้คุณค่าของเวลา ใช้เวลาว่างให้เป็นประโยชน์ทั้งต่อตนเองและสังคมส่วนรวม ทั้งเวลาหลังเลิกเรียนและวันหยุดเสาร์-อาทิตย์ ได้แก่
	1. กิจกรรมกีฬา ผู้เรียนได้แสดงความสามารถด้านกีฬา      ช่วยให้ร่างกายสมบูรณ์แข็งแรง มีจิตใจที่แจ่มใส และบางประเภทสามารถสร้างชื่อเสียงให้แก่โรงเรียนได้ อาทิเช่น กีฬาตะกร้อ  เปตอง และ ฟุตบอล
	2. กิจกรรมส่งเสริมการงานอาชีพ โดยจัดกิจกรรมตามกลุ่มความสนใจ ให้ผู้เรียนมีความรู้ความเข้าใจ ฝึกปฏิบัติและนำไปใช้ในชีวิตประจำวันได้ ได้แก่ การปลูกพืชผัก การเลี้ยงสัตว์  การสร้างอาชีพค้าขายที่สามารถสร้างรายได้ระหว่างเรียนให้แก่ผู้เรียนได้
	3.กิจกรรมนันทนาการ มีกิจกรรมตามกลุ่มสนใจได้แก่ การแสดงโปงลาง การแสดงดนตรีคาราโอเกะ ที่เปิดโอกาสให้ผู้เรียนได้แสดงความสามารถด้านการขับร้อง ดนตรี และร่ายรำอย่างมีความสุข และสามารถสร้างชื่อเสียงให้โรงเรียนเป็นที่รู้จักแพร่หลายในชุมชนได้

ราชประชานุเคราะห์ 38
หม่อมเจ้านนทิยาวัด สวัสดิวัตน์

**หม่อมเจ้านนทิยาวัด สวัสดิวัตน์** (25 เมษายน พ.ศ. 2452 – 18 ตุลาคม พ.ศ. 2501) พระโอรสในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ กับพระเจ้าวรวงศ์เธอ พระองค์เจ้าอาภาพรรณี เป็นพระโสทรานุชาในสมเด็จพระนางเจ้ารำไพพรรณี พระบรมราชินี

## พระประวัติ
หม่อมเจ้านนทิยาวัด สวัสดิวัตน์ เป็นพระโอรสในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ กับพระเจ้าวรวงศ์เธอ พระองค์เจ้าอาภาพรรณี ประสูติเมื่อวันที่ 25 เมษายน พ.ศ. 2452 ทรงสำเร็จการศึกษาจากโรงเรียนประจำที่นิวอิงแลนด์ สหรัฐ และจากวูสเตอร์อะแคเดมี เมืองวูสเตอร์ รัฐแมสซาชูเซตส์ เมื่อปี พ.ศ.  2470 เสกสมรสกับหม่อมเจ้าสุวภาพเพราพรรณ สวัสดิวัตน์ (ราชสกุลเดิม วุฒิชัย) พระธิดาในพระเจ้าบรมวงศ์เธอ กรมหลวงสิงหวิกรมเกรียงไกร เมื่อวันที่ 15 มกราคม พ.ศ. 2478 มีโอรส-ธิดา 5 คน ได้แก่
#หม่อมราชวงศ์สุวนันท์ วัลยะเสวี
#หม่อมราชวงศ์รำพิอาภา เกษมศรี
#หม่อมราชวงศ์วุฒิสวัสดิ์ สวัสดิวัตน์
#หม่อมราชวงศ์สุดานันท์ สินธวานนท์
#หม่อมราชวงศ์เพราพรรณี สวัสดิวัตน์

หม่อมเจ้านนทิยาวัด สวัสดิวัตน์ ถึงชีพิตักษัยเมื่อวันที่ 18 ตุลาคม พ.ศ. 2501 สิริชันษา 49 ปี

## งานการเมือง
หม่อมเจ้านนทิยาวัด สวัสดิวัตน์ เคยได้รับแต่งตั้งเป็นรัฐมนตรีช่วยว่าการกระทรวงการต่างประเทศ เมื่อปี พ.ศ. 2490 ในรัฐบาลของพลเรือตรี ถวัลย์ ธำรงนาวาสวัสดิ์

## พงศาวลี




## อ้างอิง

หมวดหมู่:หม่อมเจ้าชาย
หมวดหมู่:ราชสกุลสวัสดิวัตน์
หมวดหมู่:ราชสกุลคัคณางค์
หมวดหมู่:นักการเมืองไทย
หมวดหมู่:รัฐมนตรีไทยที่ไม่ได้ประจำกระทรวง
หมวดหมู่:สมาชิกสภาผู้แทนราษฎรจังหวัดชลบุรี
หมวดหมู่:บุคคลจากโรงเรียนเทพศิรินทร์
หมวดหมู่:บุคคลในประวัติศาสตร์กรุงรัตนโกสินทร์
หม่อมเจ้าโสภณภราไดย สวัสดิวัตน์

**หม่อมเจ้าโสภณภราไดย สวัสดิวัตน์** (8 มกราคม พ.ศ. 2447 – 17 กรกฎาคม พ.ศ. 2514) พระโอรสในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ กับพระเจ้าวรวงศ์เธอ พระองค์เจ้าอาภาพรรณี เป็นพระโสทรเชษฐาในสมเด็จพระนางเจ้ารำไพพรรณี พระบรมราชินี ทรงสำเร็จการศึกษาจากโรงเรียนเทพศิรินทร์ 

หม่อมเจ้าโสภณภราไดย เสกสมรสกับพระวรวงศ์เธอ พระองค์เจ้ามยุรฉัตร พระธิดาในพระเจ้าบรมวงศ์เธอ กรมพระกำแพงเพชรอัครโยธิน กับพระเจ้าวรวงศ์เธอ พระองค์เจ้าประภาวสิตนฤมล เมื่อวันที่ 7 สิงหาคม พ.ศ. 2473 มีโอรสคนเดียว คือ หม่อมราชวงศ์พรรธนภณ สวัสดิวัตน์ (ชื่อเดิม: หม่อมราชวงศ์ฉัตรโสภณ สวัสดิวัตน์)

นอกจากนี้ ยังมีโอรสธิดาอีก 7 คน ได้แก่
*หม่อมราชวงศ์เดชธาร สวัสดิวัตน์
*หม่อมราชวงศ์หญิงวรรณโสภา หวังแก้ว
*หม่อมราชวงศ์หญิงปรียาภา เดนท์
*หม่อมราชวงศ์เกียรติโสภณ สวัสดิวัตน์
*หม่อมราชวงศ์ลาภโสภณ สวัสดิวัตน์ 
*หม่อมราชวงศ์กุลโสภณ สวัสดิวัตน์
*หม่อมราชวงศ์มิตรโสภณ สวัสดิวัตน์

หม่อมเจ้าโสภณภราไดย สวัสดิวัตน์ ถึงชีพิตักษัยเมื่อวันที่ 17 กรกฎาคม พ.ศ. 2514 สิริชันษา 67 ปี

## เครื่องราชอิสริยาภรณ์

## พงศาวลี




## อ้างอิง

หมวดหมู่:หม่อมเจ้าชาย
หมวดหมู่:ราชสกุลสวัสดิวัตน์
หมวดหมู่:ราชสกุลคัคณางค์
หมวดหมู่:บุคคลจากโรงเรียนเทพศิรินทร์
หมวดหมู่:บุคคลในประวัติศาสตร์กรุงรัตนโกสินทร์
หม่อมเจ้าอรชุนชิษณุ สวัสดิวัตน์

พลโท **หม่อมเจ้าอรชุนชิษณุ สวัสดิวัตน์** (15 มกราคม พ.ศ. 2454 — 26 ตุลาคม พ.ศ. 2512)   เป็นพระโอรสในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ กับพระเจ้าวรวงศ์เธอ พระองค์เจ้าอาภาพรรณี เป็นพระโสทรานุชาในสมเด็จพระนางเจ้ารำไพพรรณี พระบรมราชินี

หม่อมเจ้าอรชุนชิษณุ ซึ่งมีพระนามลำลองว่า **ท่านชายน้อย** เสกสมรสกับพระเจ้าวรวงศ์เธอ พระองค์เจ้าจันทรกานตมณี (พระธิดาในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต กับหม่อมเจ้าประสงค์สม ไชยันต์) เมื่อวันที่ 25 พฤษภาคม พ.ศ. 2479 มีโอรสธิดาสามคน คือ หม่อมราชวงศ์ศศิพรรณ สวัสดิวัตน์ หม่อมราชวงศ์เดือนเด่น กิติยากร (สมรสกับหม่อมราชวงศ์สฤษดิคุณ กิติยากร) และหม่อมราชวงศ์ชิษณุสรร สวัสดิวัตน์

หม่อมเจ้าอรชุนชิษณุ สวัสดิวัตน์ สิ้นชีพตักษัยเมื่อวันที่ 26 ตุลาคม พ.ศ. 2512 สิริชันษา 58 ปี มีพิธีพระราชทานเพลิงศพเมื่อวันที่ 10 มกราคม พ.ศ. 2513 ณ วัดธาตุทอง

## เครื่องราชอิสริยาภรณ์

## พงศาวลี




## อ้างอิง

หมวดหมู่:หม่อมเจ้าชาย
หมวดหมู่:ราชสกุลสวัสดิวัตน์
หมวดหมู่:ราชสกุลคัคณางค์
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ต.จ.ว.
หมวดหมู่:ผู้ได้รับเหรียญจักรมาลา
หมวดหมู่:ผู้ได้รับเหรียญรัตนาภรณ์ ป.ป.ร.5
หมวดหมู่:ผู้ได้รับเหรียญรัตนาภรณ์ อ.ป.ร.2
หม่อมเจ้าอาชวดิศ ดิศกุล

**หม่อมเจ้าอาชวดิศ ดิศกุล** (23 มีนาคม พ.ศ. 2457 - 4 ธันวาคม พ.ศ. 2518) มีพระนามลำลองว่า **ท่านชายใหม่** เป็นพระโอรสในสมเด็จพระเจ้าบรมวงศ์เธอ กรมพระยาดำรงราชานุภาพ ประสูติแต่หม่อมเจิม ดิศกุล ณ อยุธยา เมื่อวันที่ 23 มีนาคม พ.ศ. 2456 (ปฏิทินสากลคือพ.ศ. 2457) เสกสมรสกับพระเจ้าวรวงศ์เธอ พระองค์เจ้าศิริรัตนบุษบง (พระธิดาในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต กับหม่อมเจ้าประสงค์สม บริพัตร) เมื่อวันที่ 22 สิงหาคม พ.ศ. 2490 แต่ไม่มีโอรสธิดาด้วยกัน มีเพียงโอรสบุญธรรมคือ ฤทธิ์ดำรง ดิศกุล ซึ่งเป็นบุตรของณรงค์ฤทธิ์ บุญ-หลง กับหม่อมราชวงศ์บุศยทิพย์ เทวกุล (นัดดาของหม่อมเจ้าอาชวดิศ ดิศกุล)

หม่อมเจ้าอาชวดิศ ดิศกุล ทรงเป็นนักเรียนอังกฤษรุ่นเดียวกับหม่อมราชวงศ์คึกฤทธิ์ ปราโมช ทรงเคยเป็นผู้จัดการฝ่ายการเงิน โรงไฟฟ้าวัดเลียบ แล้วได้รับการชักชวนจากหม่อมราชวงศ์คึกฤทธิ์ ปราโมช  ให้มาเป็นผู้บริหารธนาคารกรุงเทพฯ พาณิชย์การ ทรงดำรงตำแหน่งกรรมการผู้จัดการธนาคาร จนกระทั่งสิ้นชีพตักษัยอย่างกะทันหันเมื่อวันที่ 4 ธันวาคม พ.ศ. 2518 สิริชันษา 62 ปี มีพิธีพระราชทานเพลิงศพเมื่อวันที่ 22 มกราคม พ.ศ. 2519 ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร

## เครื่องราชอิสริยาภรณ์

## พงศาวลี




## อ้างอิง

หมวดหมู่:หม่อมเจ้าชาย
หมวดหมู่:ราชสกุลดิศกุล
หมวดหมู่:ผู้ได้รับเครื่องราชอิสริยาภรณ์ ท.จ.ว.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
การกระทำอนาจารต่อหน้าธารกำนัล

**การกระทำอนาจารต่อหน้าธารกำนัล** () ได้แก่ การกระทำใด ๆ ของบุคคลโดยจงใจจะให้ปรากฏแก่สาธารณชนซึ่งความลามกอนาจารหรือสิ่งอันขัดต่อความสงบเรียบร้อยหรือศีลธรรมอันดีของประชาชน ซึ่งการกระทำเช่นนี้บางทีก็เป็นความผิดตามกฎหมาย เช่น ในประเทศไทยถือเป็นความผิดอาญาขั้นลหุโทษ

หมวดหมู่:ความผิดอาญา
ซุนฮิว (สฺวิน โยว)

**ซุนฮิว**, **ซุนสิว** หรือ **ซุนสิ้ว** (ค.ศ. 157  กันยายน ค.ศ. 214) มีชื่อในภาษาจีนกลางว่า **สฺวิน โยว** () ชื่อรอง **กงต๋า** () เป็นรัฐบุรุษในช่วงปลายยุคราชวงศ์ฮั่นตะวันออก (東漢 *ตงฮั่น*) ของจีน และทำหน้าที่เป็นที่ปรึกษาของขุนศึกโจโฉ (曹操 *เฉา เชา*) ซุนฮิวเกิดในตระกูลซุน (荀 *สฺวิน*) อันเป็นตระกูลทรงอิทธิพลในเมืองเองฉวน (潁川郡 *อิ่งชฺวานจฺวิ้น*; อยู่บริเวณนครสฺวี่ชาง มณฑลเหอหนานในปัจจุบัน) ซุนฮิวได้รับเชิญจากขุนพลโฮจิ๋น (何進 *เหอ จิ้น*) ให้มารับราชการพลเรือน ครั้นขุนศึกตั๋งโต๊ะ (董卓 *ต่ง จั๋ว*) เข้ายึดอำนาจในราชสำนักของราชวงศ์ฮั่นในช่วงระหว่าง ค.ศ. 189 ถึง ค.ศ. 192 ซุนฮิววางแผนร่วมกับคนอื่น ๆ อีก 4 คนคิดการจะลอบสังหารตั๋งโต๊ะ แต่ถูกจับได้และถูกขังคุก เมื่อซุนฮิวได้รับการปล่อยตัวจากคุกหลังการเสียชีวิตของตั๋งโต๊ะ ซุนฮิวต้องการจะรับราชการเป็นเจ้าเมืองของเมืองฉู่จฺวิ้น (蜀郡; อยู่บริเวณนครเฉิงตู มณฑลเสฉวนในปัจจุบัน) แต่ในที่สุดก็ไปเป็นข้าราชการในมณฑลเกงจิ๋ว (荊州 *จิงโจว*) 

เมื่อ ค.ศ. 196 หลังโจโฉรับพระเจ้าเหี้ยนเต้ (漢獻帝 *ฮั่นเซี่ยนตี้*) ผู้ทรงเป็นประมุขหุ่นเชิดของราชวงศ์ฮั่น และก่อตั้งนครหลวงแห่งใหม่ที่ฮูโต๋ (許都 *สฺวี่ตู*; ปัจจุบันคือนครสฺวี่ชาง มณฑลเหอหนาน) โจโฉเรียกตัวซุนฮิวมานครหลวงเพื่อให้รับราชการเป็นราชเลขาธิการและที่ปรึกษาทางการทหาร นับแต่นั้นเป็นต้นมา ซุนฮิวจึงเป็นทั้งรัฐบุรุษแห่งราชวงศ์ฮั่นและเป็นผู้ใต้บังคับบัญชาของโจโฉ ซุนฮิวติดตามโจโฉไปร่วมในการศึกในฐานะที่ปรึกาษาทางยุทธวิธีและเป็นผู้บัญชาการทัพในบางโอกาส ในช่วงระหว่าง ค.ศ. 198 ถึง ค.ศ. 207 ซุนฮิวให้คำแนะนำแก่โจโฉในยุทธการที่รบกับขุนศึกอริ เช่น เตียวสิ้ว (張繡 *จาง ซิ่ว*), ลิโป้ (呂布 *ลฺหวี่ ปู้*), อ้วนเสี้ยว (袁紹 *ยฺเหวียน เช่า*) และบรรดาทายาทของอ้วนเสี้ยว เมื่อ ค.ศ. 207 พระเจ้าเหี้ยนเต้ทรงแต่งตั้งให้ซุนฮิวมีบรรดาศักดิ์เป็นเตงเฮาแห่งหลิงชู่ (陵樹亭侯 *หลิงชู่ถิงโหว*) ตามการทูลเสนอของโจโฉเพื่อตอบแทนความดีความชอบ เมื่อ ค.ศ. 213 หลังโจโฉได้รับการแต่งตั้งจากพระเจ้าเหี้ยนเต้ให้ดำรงฐานันดรศักดิ์เป็นวุยก๋ง (魏公 *เว่ย์กง*) ซุนฮิวทำหน้าที่ในตำแหน่งหัวหน้าสำนักราชเลขาธิการในราชรัฐของโจโฉ เมื่อ ค.ศ. 214 ระหว่างที่ซุนฮิวติดตามโจโฉในการศึกที่รบกับซุนกวน (孫權 *ซุน เฉฺวียน*) ซุนฮิวเสียชีวิตด้วยอาการป่วยระหว่างทาง  ซุนฮิวได้รับการยกย่องว่าเป็นผู้มีความคิดลึกซึ้ง และยังเป็นที่รู้จักในเรื่องการวางตัวและความรอบคอบ

## หมายเหตุ

## อ้างอิง
;อ้างอิงจาก *สามก๊กจี่*

;อ้างอิงจาก *อรรถาธิบายสามก๊กจี่*

;รายการอ้างอิงอื่น ๆ

## บรรณานุกรม
* ซือหม่า กวาง (1084). *[[จือจื้อทงเจี้ยน]]*.
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*). 
* เผย์ ซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*). 
* 

หมวดหมู่:ข้าราชการของโจโฉ
หมวดหมู่:ชาวจีนในคริสต์ศตวรรษที่ 2
หมวดหมู่:ชาวจีนในคริสต์ศตวรรษที่ 3
หมายห้ามออกนอกสาธารณรัฐ

**หมายห้ามออกนอกสาธารณรัฐ** (; เรียกโดยย่อว่า ne exeat) เป็นหมายที่ออกโดยศาลสูงสุดในประเทศที่ใช้กฎหมายระบบคอมมอนลอว์ เพื่อห้ามมิให้มีการเคลื่อนไหวไปจากเขตอำนาจศาล ซึ่งกลุ่มบุคคลหรือทรัพย์สินอันอยู่ระหว่างการพิพาท

ชื่อในภาษาละตินแปลตามตัวบทอักษรได้ว่า "ห้ามมิให้ผู้นั้นออกจากสาธารณรัฐเชียว" ()

ในปัจจุบัน หมายเช่นนี้ไม่เป็นที่แพร่หลายในสากลประเทศนัก อย่างไรก็ดี ประมวลกฎหมายรัษฎากรระหว่างประเทศแห่งสหรัฐอเมริกาคงให้อำนาจศาลออกหมายเช่นว่านี้อยู่

## อ้างอิง

* ราชบัณฑิตยสถาน. (ม.ป.ป.). **ศัพท์บัญญัติราชบัณฑิตยสถาน.** [ออนไลน์]. เข้าถึงได้จาก: http://rirs3.royin.go.th/coinages/webcoinage.php . (เข้าถึงเมื่อ: 3 กรกฎาคม 2551).
* **Black's Law Dictionary, Seventh Edition**. (1999). "ne exeat republica".

หมวดหมู่:วิธีพิจารณาความแพ่ง
จังหวัดชวากลาง

**ชวากลาง** หรือ **จาวาเตองะฮ์** (; ) เป็นจังหวัดหนึ่งของประเทศอินโดนีเซีย เมืองหลักคือเซอมารัง นับเป็นหนึ่งในจังหวัดทั้งหกของเกาะชวา ชวากลางมีจุดเด่นทั้งด้านวัฒนธรรม และทางการเมือง ยกยาการ์ตาเป็นส่วนสำคัญแห่งหนึ่งของชวากลาง อย่างไรก็ตาม ในเชิงการบริหารแล้ว เมืองนี้และพื้นที่โดยรอบเป็นพื้นที่พิเศษที่แยกต่างหาก นับตั้งแต่อินโดนีเซียประกาศเอกราช 

จังหวัดชวากลางมีพื้นที่ 32,548.20 ตารางกิโลเมตร หรือประมาณหนึ่งในสี่ของพื้นที่เกาะชวา มีประชากร 31,820,000 (พ.ศ. 2548) จึงเป็นจังหวัดที่มีประชากรมากเป็นอันดับสามของอินโดนีเซีย รองจากชวาตะวันตกและชวาตะวันออก และมีประชากรประมาณหนึ่งในสี่ของเกาะ

## หน่วยการบริหาร
พื้นที่จังหวัดชวาตะวันตกแบ่งออกเป็น 29 อำเภอหรือ*กาบูปาเต็น* 6 นครหรือ*โกตา* และ 576 ตำบลหรือ*เกอจามาตัน*

;อำเภอ

;นคร

## อ้างอิง

## แหล่งข้อมูลอื่น
*

ชวากลาง
รายชื่อผู้เข้าแข่งขันเทนนิสวิมเบิลดันรอบชิงชนะเลิศ

ต่อไปนี้เป็นรายชื่อนักเทนนิสที่เข้าแข่งขันรอบชิงชนะเลิศเทนนิสวิมเบิลดัน ในยุคโอเพน (ไม่จำกัดว่าเป็นนักกีฬาสมัครเล่น หรือนักกีฬาอาชีพ) นับตั้งแต่ พ.ศ. 2511 จนถึงปัจจุบัน

## ประเภทชายเดี่ยว

## ประเภทหญิงเดี่ยว

## ดูเพิ่ม
* รายชื่อผู้เข้าแข่งขันเทนนิสออสเตรเลียนโอเพนรอบชิงชนะเลิศ
* รายชื่อผู้เข้าแข่งขันเทนนิสเฟรนช์โอเพนรอบชิงชนะเลิศ
* รายชื่อผู้เข้าแข่งขันเทนนิสยูเอสโอเพนรอบชิงชนะเลิศ

หมวดหมู่:เทนนิสวิมเบิลดัน
รายชื่อผู้เข้าแข่งขันเทนนิสออสเตรเลียนโอเพนรอบชิงชนะเลิศ

ต่อไปนี้เป็นรายชื่อนักเทนนิสที่เข้าแข่งขันรอบชิงชนะเลิศเทนนิสออสเตรเลียนโอเพน ในยุคโอเพน (ไม่จำกัดว่าเป็นนักกีฬาสมัครเล่น หรือนักกีฬาอาชีพ) นับตั้งแต่ พ.ศ. 2512 จนถึงปัจจุบัน

## ประเภทชายเดี่ยว

## ประเภทหญิงเดี่ยว

## ดูเพิ่ม
* รายชื่อผู้เข้าแข่งขันเทนนิสเฟรนช์โอเพนรอบชิงชนะเลิศ
* รายชื่อผู้เข้าแข่งขันเทนนิสวิมเบิลดันรอบชิงชนะเลิศ
* รายชื่อผู้เข้าแข่งขันเทนนิสยูเอสโอเพนรอบชิงชนะเลิศ

หมวดหมู่:เทนนิสออสเตรเลียนโอเพน
ไมโอซิส

thumb|right|350px|แผนภาพการแบ่งเซลล์แบบไมโอซิส
**การแบ่งเซลล์แบบไมโอซิส** () เป็นการแบ่งเซลล์ที่พบในการสร้างเซลล์สืบพันธุ์ในยูคาริโอต การแบ่งเซลล์แบบไมโอซิสแบ่งเป็นระยะได้ 2 ระยะ ดังนี้
# **ระยะอินเตอร์เฟส** (Interphase) มีการจำลองดีเอ็นเอ มีการสังเคราะห์อาร์เอ็นเอ และโปรตีนเพื่อเตรียมพร้อมที่จะแบ่งตัว โครโมโซมประกอบด้วย 2 โครมาทิด เยื่อหุ้มนิวเคลียสยังไม่สลายไป
# **ระยะแบ่งเซลล์** (cell division) แบ่งออกเป็น 2 ระยะคือ
##**ระยะไมโอซิส I** (Meiosis I) เป็นระยะที่จำนวนโครโมโซมลดลงครึ่งหนึ่ง แบ่งเป็น 4 ระยะคือ
###**ระยะโพรเฟส I** เป็นช่วงที่ใช้เวลาถึง 90% ของการแบ่งเซลล์แบบไมโอซิส โครมาตินหดตัวเข้ามาเป็นโครโมโซม โครโมโซมที่เป็นคู่กัน (homologous chromosome) มาเข้าคู่กัน ทำให้เห็นแต่ละคู่มี 4 โครมาทิด เกิดการแลกเปลี่ยนชิ้นส่วนระหว่างซิสเตอร์ โครมาติด ซึ่งเรียกว่า ครอสซิ่ง โอเวอร์ (crossing over) ซึ่งทำให้เกิดการกลายพันธุ์หรือการแปรผันพันธุกรรม ซึ่งแบ่งย่อยออกเป็น 5 ระยะคือ
####**เลปโททีน** (Leptotene) โครโมโซมเป็นเส้นใย ขนาดเล็กและยาวมากสานกันไปมาเรียกว่า *โครโมนีมา* (Chromonema) บางส่วนพันกันถี่มาก เมื่อย้อมสีจะติดสีเข้มดูคล้ายลูกปัดซึ่งเรียกว่า *โครโมเมียร์* (Chromomere) เห็นนิวคลีโอลัสชัดเจน
#### **ไซโกทีน** (Zygotene) ส่วนฮอมอโลกัสโครโมโซมมาจับคู่เรียงกันตามความยาวของโครโมโซม ทำให้เซนโทรเมียร์ตรงกันทุกจุด เรียกว่า ซิแนปส์ (Synapse) การเกิดซิแนปส์ทำให้มีการเข้าคู่ของแอลลีล
#### **แพคีทีน** (Pachytene) โครโมนีมาพันแน่นขึ้นจนเห็นเป็นเส้นหนาชัดเจน เรียกว่า โครโมโซม โดยฮอมอโลกัสโครโมโซมอยู่กันเป็นคู่ เรียกว่า *ไบเวเลนต์* (Bivalent) แต่ละไบเวเลนต์ประกอบด้วย 4 โครมาทิด เรียกสภาพนี้ว่า *เทแทรด* (Tetrad)
#### **ดิโพลทีน** (Diplotene) เซนโทรเมียร์ของแต่ละฮอมอโลกัสโครโมโซมแยกออกจากกัน แต่มีบางส่วนของฮอมอโลกัสโครโมโซมยังพันกันอยู่ เรียกบริเวณนั้นว่า *ไคแอสมา* (Chiasma) ซึ่งอาจมีได้หลายตำแหน่ง มีการแลกเปลี่ยนชิ้นส่วนของนอนซิสเตอร์โครมาทิดเรียกว่า *ครอสซิงโอเวอร์* (Crossing Over) ทำให้ยีนมีการเรียงตัวกันใหม่ และเกิดการแปรผันทางพันธุกรรม
#### **ไดอะไคนีซิส** (Diakinesis) โครโมโซมหดสั้นมากขึ้นทำให้ไบเวเลนด์แยกตัวมากขึ้น โครโมโซมติดกันเฉพาะส่วนปลาย นิวคลีโอลัสและเยื่อหุ้มนิวเคลียสเริ่มสลายตัวไป ทำให้ไบเวเลนต์กระจายอยู่ในเซลล์
### **ระยะเมทาเฟส I** โครโมโซมที่มี 4 โครมาติดมาเรียงตัวที่ระนาบกลางเซลล์ มีเส้นใยสปินเดิลจับที่ไคนีโตคอร์
### **ระยะแอนาเฟส I** เป็นระยะที่มีการดึงโฮโมโลกัสโครโมโซมออกจากกัน เป็นระยะที่เกิดการลดจำนวนโครโมโซม
### **ระยะเทโลเฟส I** และการแบ่งไซโตพลาสซึม แต่ละขั้วของเซลล์มีโครโมโซมเป็นแฮพลอยด์ (n) 2 ชุด (แต่ยังมีซิสเตอร์โครมาติดอยู่) มีการแบ่งไซโตพลาสซึมและสร้างเยื่อหุ้มนิวเคลียสขึ้นใหม่
## **ระยะไมโอซิส II** (Meiosis II)
### **ระยะโพรเฟส II** เป็นระยะที่สร้างเส้นใยสปินเดิลเพื่อดึงซิสเตอร์ โครมาติดออกจากกัน
### **ระยะเมตาเฟส II** ซิสเตอร์โครมาติดเรียงอยู่กึ่งกลางเซลล์
### **ระยะอะนาเฟส II** เป็นระยะที่ดึงซิสเตอร์โครมาติดออกจากกัน
### **ระยะเทโลเฟส II** และการแบ่งไซโตพลาสซึม มีการสร้างเยื่อหุ้มนิวเคลียสและแบ่งไซโตพลาสซึมตามมา ในที่สุดจะได้เซลล์ลูก 4 เซลล์ ซึ่งมีโครโมโซมเป็นแฮพลอยด์ (n)

## ดูเพิ่ม
* ไมโทซิส

## แหล่งข้อมูลอื่น
* Meiosis Flash Animation 
* Meiosis at Kimball's Biology Pages 
* CCO  The Cell-Cycle Ontology

หมวดหมู่:วัฏจักรเซลล์
หมวดหมู่:กระบวนการของเซลล์
หมวดหมู่:อณูพันธุศาสตร์
หมวดหมู่:เซลล์
เดอะเควสต์ (ภาพยนตร์)

**เดอะ เควสต์** () เป็นภาพยนตร์ปี 1996 ออกฉายเมื่อ 26 เมษายน ค.ศ. 1996 เป็นผลงานกำกับเรื่องแรกของฌอง-คล็อด แวน แดมม์ ถ่ายทำในประเทศไทย มีชื่อไทยว่า "2 ฅนบ้าเกินคน"
## เนื้อเรื่องย่อ

## นักสู้จากประเทศต่างๆ
* สหภาพโซเวียต
* ประเทศเคนยา
* ประเทศกรีซ 
* ประเทศมองโกเลีย
* สยาม
* ประเทศบราซิล
* ประเทศเกาหลีใต้
* ประเทศจีน
* เกาะโอกินะวะ
* สกอตแลนด์
* ประเทศตุรกี
* ประเทศเยอรมนี
* ประเทศฝรั่งเศส
* ประเทศสเปน
* ประเทศญี่ปุ่น
* ประเทศสหรัฐอเมริกา

หมวดหมู่:ภาพยนตร์ที่ออกฉายในปี พ.ศ. 2539
หมวดหมู่:ภาพยนตร์อเมริกัน
หมวดหมู่:ภาพยนตร์ที่ถ่ายทำในประเทศไทย
ทัชมายบอดี

"**ทัชมายบอดี**" (Touch My Body) คือผลงานการประพันธ์ร่วมกันของมารายห์ แครี, คริสโตเฟอร์ สตีวาร์ด, คริสไตล์  และเดอะ-ดรีม สำหรับอัลบั้มที่ 11 ของมารายห์ "E=MC<sup>2</sup> อำนวยการสร้างโดย มารายห์ แครี, คริสโตเฟอร์ สตีวาร์ด และแนช เพลงนี้ได้ออกเผยแพร่เป็นซิงเกิลแรกของอัลบั้มนี้ และเพลงนี้ก็เป็นเพลงที่ 18 ของมารายห์ที่ขึ้นอันดับ 1 ในชาร์ตบิลบอร์ดเพลงยอดนิยม 100 เพลง  

## รูปแบบและรายชื่อเพลง

**แผ่นไวนิล 12 นิว** (ยุโรป)
* A1 "Touch My Body" (Radio Edit) — 3:27
* A2 "Touch My Body" (Craig C's Radio Edit) — 4:02
* A3 "Touch My Body" (Instrumental) — 3:27
* B1 "Touch My Body" (Seamus Haji Club Mix) — 9:43

**ซิงเกิลซีดี** (ยุโรป)
# "Touch My Body" (Radio Edit) — 3:27
# "Touch My Body" (Seamus Haji Radio Edit) — 3:54 
# "Touch My Body" (Craig C's Radio Edit) — 4:02 
# "Touch My Body" (Seamus Haji Club Mix) — 9:48 
# "Touch My Body" (Craig C's Club Mix) — 9:56 

**ซิงเกิลซีดี** (ญี่ปุ่น)
# "Touch My Body" (Radio Edit) — 3:27
# "Touch My Body" (Remix feat. The-Dream)
# "Touch My Body" (Seamus Haji Club Mix) — 9:48 

**ซีดีซิงเกิลแผ่นที่ 1** (สหราชอาณาจักร)  
# "Touch My Body" (Radio Edit) — 3:27
# "Touch My Body" (Seamus Haji Radio Edit) — 3:54 

**ซีดีซิงเกิลแผ่นที่ 2** (สหราชอาณาจักร)  
# "Touch My Body" (Radio Edit) — 3:27
# "Touch My Body" (Remix feat. The-Dream)
# "Touch My Body" (Seamus Haji Club Mix) — 9:48
# "Touch My Body" (Video)

**ซีดีซิงเกิลเพื่อการประชาสัมพันธ์ในสหรัฐอเมริกา**  
# "Touch My Body" (Seamus Haji Radio Edit) — 3:54 
# "Touch My Body" (Craig C's Radio Edit) — 4:02 
# "Touch My Body" (Subkulcha Radio Edit) — 4:34
# "Touch My Body" (Seamus Haji Club Mix) — 9:48
# "Touch My Body" (Craig C's Club Mix) — 9:56
# "Touch My Body" (Subkulcha Remix) — 7:00
# "Touch My Body" (Seamus Haji Dub) — 8:38
# "Touch My Body" (Craig C's Dub) — 7:58

## ฉบับอย่างเป็นทางการ
* Album Version (3:25)
* Radio Edit (3:27)
* Instrumental (3:27)
* Official Remix feat. Rick Ross & The-Dream (4:19)
* Official Remix (feat. R. Kelly, The-Dream, & Twista) (4:00)
* Love/Hate Remix feat. The Dream (3:31)
* Seamus Haji Club Mix (9:48)
* Seamus Haji Radio Edit (3:54)
* Seamus Haji Dub (8:38)
* Craig C's Club Mix (9:56)
* Craig C's Radio Edit (4:02) 
* Craig C's Dub (7:58)
* Subkulcha Remix (7:00)
* Subkulcha Radio Edit (4:34)
* DariusJD's Chicago Mix (6:51)
* DariusJD's Official "Touch My Body" Karl Malone Mix (8:12)

## ประวัติการจำหน่าย

## ชาร์ต

## อ้างอิง

ท
หมวดหมู่:เพลงของมารายห์ แครี
หมวดหมู่:เพลงที่ประพันธ์คำร้องโดยมารายห์ แครี
ขุนศึกพิศดารสะท้านโลก

***ขุนศึกพิศดารสะท้านโลก*** () เป็นภาพยนตร์ล้อเลียนสัญชาติอเมริกันค.ศ. 2008 ที่เขียนและกำกับโดยเจสัน ฟรีดเบิร์กและแอรอน เซลต์เซอร์ ถึงแม้ว่าจะได้รับเสียงวิจารณ์ในแง่ลบอย่างมาก ภาพยนตร์นี้ยังคงประสบความสำเร็จในบ็อกซ์ออฟฟิซ โดยได้รายได้ 84 ล้านดอลลาร์สหรัฐต่อต้นทุน 30 ล้านดอลลาร์สหรัฐ

## นักแสดง

## การล้อเลียน

### ภาพยนตร์และรายการโทรทัศน์

* 300 ขุนศึกพันธุ์สะท้านโลก (2006) (หลัก)
* *[[เชร็ค 3]]* (2007)
* 007 พยัคฆ์ร้ายเดิมพันระห่ำโลก (2006)
* *[[เพนกวินกลมปุ๊กลุกขึ้นมาเต้น]]* (2006)
* *[[อเมริกันไอดอล]]* (2002–ปัจจุบัน)
* โกสต์ ไรเดอร์ มัจจุราชแห่งรัตติกาล (2007)
* *[[Stomp the Yard]]* (2007)
* *[[ไอ้แมงมุม 3]]* (2007)
* ร็อคกี้ 6 ราชากำปั้น ทุบสังเวียน (2006)
* มหาวิบัติจักรกลสังหารถล่มจักรวาล (2007)
* ''เอาหรือไม่เอา'' (2005–19)

### บุคคลในชีวิตจริง
* แอนเจลีนา โจลี
* แบรด พิตต์
* แพรีส ฮิลตัน
* บริตนีย์ สเปียส์
* เควิน เฟเดอร์ไลน์
* เอลเลน ดีเจนเนอริส
* ลินด์ซีย์ โลแฮน
* ดอนัลด์ ทรัมป์
* จอร์จ ดับเบิลยู. บุช
* ทอม ครูซ

## อ้างอิง

## แหล่งข้อมูลอื่น
 
* 
* 
* 
* 

หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์อเมริกัน
หมวดหมู่:ภาพยนตร์ล้อเลียน
หมวดหมู่:ภาพยนตร์ตลก
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์ที่ถ่ายทำในรัฐลุยเซียนา
หมวดหมู่:ภาพยนตร์แคนาดา
พุสซีแคตดอลส์

**พุสซีแคต ดอลส์** () เป็นกลุ่มศิลปินหญิงล้วน ชาวอเมริกัน กลุ่มนักเต้นโชว์ที่โด่งดังใน ลอสแอนเจลิส ด้วยสไตล์แบบ Burlesque ก่อตั้งโดยโรบิน แอนทิน นักออกแบบท่าเต้นชื่อดังในปี ค.ศ. 1995 หลังจากเต้นโชว์ในลอสแอนเจลิสไม่นาน จึงตัดสินใจเปลี่ยนพวกเธอให้กลายเป็น Music Group โดยมีสมาชิกทั้งหมด 6 คน ประกอบไปด้วย นิโคล เชอร์ซิงเงอร์, เจสสิก้า ซัตทา, แอชลีย์ โรเบิร์ตส์, คิมเบอร์ลีย์ ไวแอตต์, คาร์มิต บาชาร์ และเมโลดี้ ธอร์นตัน และได้ออกผลงานชุดแรกในปี 2005 กับอัลบั้ม *PCD* ที่มีเพลงดังอย่าง "Don’t Cha" ที่ได้บัสตา ไรมส์มาช่วยร้อง เพลงนี้สามารถขึ้นอันดับ 2 ในชาร์ตบิลบอร์ด และอันดับ 1 ในยูเคชาร์ต

ซิงเกิลที่ 2 StickWitU สามารถขึ้นถึงอันดับ 5 บนชาร์ตบิลบอร์ดและอันดับ 1 บนยูเคชาร์ตและยังถูกเสนอชื่อในรางวัลแกรมมี สาขาเพลงป็อปโดยศิลปินคู่หรือกลุ่มยอดเยี่ยม และหลังจากนั้นไม่นานพวกเธอก็ตัดสินใจส่งซิงเกิล Buttons ที่ร่วมกับ Snoop Dogg ออกมาจากอัลบั้มนี้ สามารถขึ้นถึงอันดับที่ 3 ใน Billboard Hot 100 รวมถึงคว้าอันดับ 3 บน UK Chart  นอกจากนั้นด้วยความร้อนแรงของมิวสิกวิดีโอทำให้เพลงนี้กลายเป็น Best Video of 2006 ของ Vh1's Top 40 Videos ในปี 2006 และยังรับรางวัล Best Dance Video ในงานประกาศผล MTV Video Music Awards ในปี  2006 อีกด้วย

ในปี ค.ศ. 2008 พวกเธอกลับมาอีกครั้งกับอัลบั้ม *Doll Domination* ที่ได้ร่วมงานกับ Timbaland, Cee-Lo, Rodney Jerkins และ Sean Garrett มาร่วมงาน โดยมี When I Grow Up เป็นซิงเกิลเปิดตัว ผลงานการโปรดิวซ์ของ Rodney Jerkins

## สมาชิก
* นิโคล เชอร์ซิงเงอร์ (Nicole Scherzinger ; 2003 – 2010, 2019 – 2022)
* เจสสิก้า ซัตทา (Jessica Sutta ; 2003 – 2010, 2019 – 2022)
* แอชลีย์ โรเบิร์ตส์ (Ashley Roberts ; 2003 – 2010, 2019 – 2022)
* คิมเบอร์ลีย์ ไวแอตต์ (Kimberly Wyatt ; 2003 – 2010, 2019 – 2022)
* คาร์มิต บาชาร์ (Carmit Bachar ; 2003 – 2008, 2019 – 2022)
* เมโลดี้ ธอร์นตัน (Melody Thornton ; 2003 – 2010)

## ผลงาน

### สตูดิโออัลบั้ม

* *[[PCD (album)|PCD]]* (2005)
* *[[Doll Domination]]* (2008)

## ทัวร์คอนเสิร์ต

### คอนเสิร์ตหลัก

* PCD World Tour (2006–07)
* Doll Domination Tour (2009)

### การร่วมทัวร์คอนเสิร์ต

* Honda Civic Tour (2006)
* Back to Basics Tour (2007)
* The Circus Starring Britney Spears (2009)

## อ้างอิง

หมวดหมู่:กลุ่มดนตรีป็อปสัญชาติอเมริกัน
หมวดหมู่:กลุ่มดนตรีแดนซ์สัญชาติอเมริกัน
หมวดหมู่:เกิร์ลกรุปสหรัฐอเมริกา
หมวดหมู่:วงกลุ่มหก
หมวดหมู่:กลุ่มดนตรีริธึมแอนด์บลูส์สัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2546
หมวดหมู่:กลุ่มดนตรีที่ยุบเลิกในปี พ.ศ. 2564
ยูนิเวอร์แซลมิวสิกกรุป

**ยูนิเวอร์แซลมิวสิกกรุป** () หรือ **ยูเอ็มจี** (UMG) เป็นกลุ่มธุรกิจและกลุ่มค่ายเพลงที่ใหญ่ที่สุดในอุตสาหกรรมการบันทึกเสียง เป็นหนึ่งในสามค่ายเพลงยักษ์ใหญ่ หรือที่เรียกกันว่า บิ๊กทรี (Big three) ก่อตั้งขึ้นในปี ค.ศ. 1934 ในนาม เดคคา เรคคอร์ดส ก่อนจะขยับขยายกิจการและเปลี่ยนชื่อเป็น เอ็มซีเอมิวสิกเอนเตอร์เทนเมนท์ และเป็น ยูนิเวอร์ซัลมิวสิค ในที่สุด

ปัจจุบันยูนิเวอร์แซลมิวสิกกรุปเป็นบริษัทในเครือวีว็องดี (Vivendi) ของประเทศฝรั่งเศส มีส่วนแบ่งทางการตลาด 25.5% และมีค่ายดนตรีสำคัญ ๆ ในสังกัดอย่าง อินเตอร์สโคป, โมทาวน์ และไอส์แลนด์เดฟแจม เป็นต้น

## อ้างอิง

หมวดหมู่:ค่ายเพลงอเมริกัน
หมวดหมู่:บริษัทอเมริกันที่ก่อตั้งในปี พ.ศ. 2477
หมวดหมู่:ค่ายเพลงที่ก่อตั้งในปี พ.ศ. 2477
หมวดหมู่:การเสนอขายหุ้นครั้งแรกให้แก่สาธารณชนในปี พ.ศ. 2564
คาเรน ม็อก

**คาเรน ม็อก** (Karen Mok) หรือ **ม่อ เหวิน เหว่ย**  (จีน: 莫文蔚, พินอิน: Mò Wénwèi) เกิดเมื่อวันที่ 2 มิถุนายน ค.ศ. 1970  เป็น ดารานักร้องที่ประสบความสำเร็จตั้งแต่ปี 1993 โดยเริ่มจากเป็นนักแสดง คาเรนเริ่มมีผลงานเพลงและได้รับรางวัลศิลปินหญิงยอดเยี่ยมจากรางวัลโกลเด้น เมโลดี้ ในไต้หวัน (เทียบเท่าแกรมมี่อวอร์ดของวงการเพลงจีน)รางวัลจาก MTV China, CCTV-MTV Music Honors ในปี 2000 และ 2003 และรางวัล SMG-MTV Style Gala 2004 ส่วนในปี 2005 เธอเป็นดาราเอเชียคนแรกที่ได้รับบทเด่นในละครบรอดเวย์เรื่อง Rent

ภาพยนตร์ที่เธอแสดง ได้แก่  เส้าหลิน ซอคเกอร์, The God of Cookery และ So Close และภาพยนตร์เรื่อง Fallen Angels ของหว่อง คาไว ทำให้เธอได้รับรางวัลดาราสมทบหญิงยอดเยี่ยม จากเวที Hong Kong Film Award และ Golden Bauhinia Awards รวมทั้งผลงานเรื่อง The Coffin ด้วย นอกจากนี้เธอยังได้เป็นพิธีกรในงานเอ็มทีวี เอเชีย อวอร์ดส 2008 ที่มาเลเซียด้วย

## ภาพยนตร์

* 《โลงต่อตาย》
* 《กู๋หว่าไจ๋ 3 ใหญ่ครองเมือง》
* 《กู๋หว่าไจ๋ 4 อันธพาลกวนเมือง》
* 《80 วัน จารกรรมฟัดข้ามโลก》


## อ้างอิง
* คาเรน ม๊อก พิธีกรร่วมกับจาเรด ลีโต  mtvasiaawards.com

หมวดหมู่:นักแสดงจีน
หมวดหมู่:ศิษย์เก่าจากมหาวิทยาลัยลอนดอน
หมวดหมู่:นักร้องหญิงชาวฮ่องกง
หมวดหมู่:นักแสดงภาพยนตร์หญิงชาวฮ่องกง
หมวดหมู่:นักแสดงละครโทรทัศน์หญิงชาวฮ่องกง
หมวดหมู่:นักแสดงชาวฮ่องกงในศตวรรษที่ 20
หมวดหมู่:นักแสดงชาวฮ่องกงในศตวรรษที่ 21
หมวดหมู่:ชาวฮ่องกงเชื้อสายสหราชอาณาจักร
หมวดหมู่:ชาวฮ่องกงเชื้อสายเวลส์
หมวดหมู่:ชาวฮ่องกงเชื้อสายจีน
หมวดหมู่:ชาวฮ่องกงเชื้อสายเยอรมัน
หมวดหมู่:ชาวฮ่องกงเชื้อสายอิหร่าน
การตรึงคาร์บอน

**ปฏิกิริยาตรึงคาร์บอน**ในพืชเกิดเป็น 3 ขั้นตอนดังนี้ 
* การตรึงคาร์บอนไดออกไซด์ไปเป็น 3-ฟอสโฟกลีเซอเรต (3-phosphoglycerate) โดยใช้ ไรบูโลส – 6 –ฟอสเฟต ซึ่งมีคาร์บอน 5 ตัว รวมตัวกับคาร์บอนไดออกไซด์ (คาร์บอน 1 ตัว) ได้เป็น 3-ฟอสโฟกลีเซอเรต (คาร์บอน 3 ตัว) 2 โมเลกุล
* การเปลี่ยน 3-ฟอสโฟกลีเซอเรต ไปเป็น กลีเซอรอลดีไฮด์ – 3- ฟอสเฟต โดยใช้พลังงาน ATP และ NADPH + H+ กลีเซอรอลดีไฮด์ – 3- ฟอสเฟต ที่ได้จะนำไปสร้างเป็นกลูโคสซึ่งจะเปลี่ยนเป็นแป้งในกรณีเป็นอาหารสะสมภายในเซลล์ หรือขนส่งไปยังเซลล์อื่นในรูปน้ำตาลซูโครส
* กลีเซอรอลดีไฮด์ – 3- ฟอสเฟต (คาร์บอน 3 ตัว) บางส่วนถูกนำไปจัดตัวใหม่เป็น ไรบูโลส – 6 –ฟอสเฟต (คาร์บอน 5 ตัว) เพื่อนำไปตรึงคาร์บอนไดออกไซด์รอบใหม่ ทั้งนี้ กลีเซอรอลดีไฮด์ – 3- ฟอสเฟต 5 ตัว จะจัดตัวใหม่ได้เป็น ไรบูโลส – 6 –ฟอสเฟต 3 ตัว

หมวดหมู่:คาร์บอน
หมวดหมู่:วิถีเมแทบอลิซึม
หมวดหมู่:ปฏิกิริยาเคมี
ถนนลาดหญ้า

**ถนนลาดหญ้า** () เป็นถนนสำคัญสายหนึ่งในพื้นที่เขตคลองสาน กรุงเทพมหานคร มีลักษณะเป็นถนนขนาด 6 ช่องทางจราจร มีเกาะกลาง เขตถนนกว้าง 28 เมตร ระยะทางยาว 1,650 เมตร มีจุดเริ่มต้นจากวงเวียนใหญ่ซึ่งเป็นที่ตั้งพระบรมราชานุสาวรีย์สมเด็จพระเจ้ากรุงธนบุรี ไปทางทิศตะวันออกเฉียงเหนือ ผ่านสามเหลี่ยมลาดหญ้า (จุดตัดกับถนนอิสรภาพและถนนท่าดินแดง) ข้ามคลองสมเด็จเจ้าพระยา ผ่านทางแยกคลองสาน (จุดตัดกับถนนสมเด็จเจ้าพระยาและถนนเจริญนคร) ไปสิ้นสุดที่หน้าสำนักการศึกษา กรุงเทพมหานคร บริเวณปากคลองสาน

ถนนลาดหญ้าเป็น "ถนนสายที่ 4" ในโครงการตัดและขยายถนน 11 สายในจังหวัดธนบุรีและจังหวัดพระนครเพื่อรองรับการก่อสร้างสะพานปฐมบรมราชานุสรณ์ (สะพานพระพุทธยอดฟ้า) เมื่อปี พ.ศ. 2472 ในรัชสมัยพระบาทสมเด็จพระปกเกล้าเจ้าอยู่หัว โดยพระราชกฤษฎีกาว่าด้วยการจัดซื้อที่ดินและอสังหาริมทรัพย์อย่างอื่น เพื่อตัดและขยายถนนฝั่งจังหวัดธนบุรีและจังหวัดพระนคร พ.ศ. 2473 ได้กำหนดแนวเส้นทางถนนสายที่ 4 ไว้ตั้งแต่ท่าสินค้าริมแม่น้ำเจ้าพระยา ผ่านถนนสายที่ 2 (ปัจจุบันคือถนนสมเด็จเจ้าพระยา) ถนนสายที่ 3 (ปัจจุบันคือถนนอิสรภาพ) และผ่านถนนสายที่ 1 (ปัจจุบันคือถนนประชาธิปกและถนนสมเด็จพระเจ้าตากสิน) ที่วงเวียน ไปสิ้นสุดที่ท่าสินค้าริมคลองบางกอกใหญ่

สมเด็จพระเจ้าบรมวงศ์เธอ กรมพระยาดำรงราชานุภาพ ทรงตั้งชื่อถนนสายต่าง ๆ ในโครงการดังกล่าวถวายพระบาทสมเด็จพระปกเกล้าเจ้าอยู่หัวโดยใช้เกณฑ์ "มหาชัย" ที่ไทยรบชนะพม่าในรัชสมัยสมเด็จพระเจ้าตากสินมหาราชและพระบาทสมเด็จพระพุทธยอดฟ้าจุฬาโลกมหาราช สำหรับถนนสายที่ 4 ทรงตั้งชื่อว่า **ถนนลาดหญ้า** เพื่อเป็นอนุสรณ์ถึงคราวสมเด็จพระบวรราชเจ้ามหาสุรสิงหนาททรงยกทัพรบชนะกองทัพพม่าที่ทุ่งลาดหญ้า แขวงเมืองกาญจนบุรี ในปี พ.ศ. 2328 พระบาทสมเด็จพระปกเกล้าเจ้าอยู่หัวจึงทรงพระกรุณาโปรดเกล้าฯ พระราชทานชื่อถนนสายนี้ตามที่สมเด็จฯ กรมพระยาดำรงราชานุภาพทรงเสนอ ภายหลังทางการได้เปลี่ยนชื่อถนนลาดหญ้าช่วงวงเวียนใหญ่ถึงคลองบางกอกใหญ่เป็นถนนอินทรพิทักษ์

## เชิงอรรถและอ้างอิง

ลาดหญ้า
ลาดหญ้า
อิรวัน

**อิรวัน** (เทวนาครี: इरवन्) หรือ **อิราวัน** เป็นโอรสของอรชุนกับนางนาคอุลูปีและได้รับการสักการะบูชาเป็นเป็นเทพเจ้าในศาสนาฮินดู นิยมนับถือในบรรดาชาวทมิฬในภาคใต้ของรัฐทมิฬนาฑู ประเทศอินเดียโดยมีเทวฐานะคือเทพอารักษ์ผู้คุ้มครองเทวสถานและหมู่บ้านของชาวทมิฬ

## อ้างอิง

หมวดหมู่:เทพเจ้าฮินดูท้องถิ่น
หมวดหมู่:ตัวละครในมหาภารตะ
คณวัฒน์ จันทรลาวัณย์

นายแพทย์ **คณวัฒน์ จันทรลาวัณย์** (เกิด 5 มิถุนายน พ.ศ. 2532) ชื่อเล่น **เอ้ก** เป็นแพทย์ นักการเมือง และนักธุรกิจชาวไทย อดีตรองโฆษกพรรคประชาธิปัตย์

## ประวัติ
คณวัฒน์เกิดเมื่อวันที่ 5 มิถุนายน พ.ศ. 2532 เป็นบุตรคนเดียว บิดามีเชื้อสายมาเลเซีย-จีน ส่วนมารดาเป็นไทยเชื้อสายจีน มีชื่อเล่นว่า "เอ้ก" (egg) จบการศึกษาชั้นประถม ที่โรงเรียนถนอมพิศวิทยา, มัธยมศึกษาตอนต้น ที่โรงเรียนบดินทรเดชา (สิงห์ สิงหเสนี) และมัธยมศึกษาตอนปลายจากโรงเรียนมหิดลวิทยานุสรณ์ โดยขณะศึกษาชั้นมัธยมปีที่ 4 เขาได้ไปศึกษาแลกเปลี่ยนที่โรงเรียนมัธยม Wewahitchka รัฐฟลอริดา สหรัฐ

## การศึกษา
คณวัฒน์ได้เข้าศึกษาต่อที่คณะแพทยศาสตร์ จุฬาลงกรณ์มหาวิทยาลัย (รุ่นที่ 63) ระหว่างศึกษา เข้าร่วมศึกษาและปฏิบัติงานที่ Information Center for Emerging Diseases, WHO Collaborating Centre for Research and Training on Viral Zoonoses และ Molecular Biology Laboratory for Neurological Disease ของโรงพยาบาลจุฬาลงกรณ์ สภากาชาดไทย เมื่อปี 2554 ภายใต้การดูแลของ ศ.นพ.ธีระวัฒน์ เหมะจุฑา เขาสำเร็จการศึกษาและได้เกียรตินิยมอันดับ 1 จากจุฬาลงกรณ์มหาวิทยาลัย หลังจากจบการศึกษาแล้ว นำเสนอโครงการพัฒนาระบบการบริหารจัดการโรคไข้สมองอักเสบในประเทศไทย และได้รับทุนรางวัลสมเด็จเจ้าฟ้ามหิดลประจำปี 2555 และเดินทางไปปฏิบัติงานในต่างประเทศ ณ Vaccine and Immunotherapy Center, Massachusetts General Hospital, Harvard Medical School ที่บอสตัน สหรัฐ

หลังจากกลับจากต่างประเทศ นายแพทย์คณวัฒน์ได้ไปปฏิบัติหน้าที่ ประจำโรงพยาบาลสมเด็จพระบรมราชเทวี ณ ศรีราชา ก่อนกลับมาศึกษาต่อด้านจักษุวิทยา ที่โรงพยาบาลจุฬาลงกรณ์

## บทบาทการเมือง
ในปี พ.ศ. 2558 เขาร่วมกับ ผศ. การดี เลียวไพโรจน์ และคณะ ก่อตั้ง บริษัท รักดี คราวฟันดิ้ง จำกัด เพื่อระดมทุนต่อยอดงานวิจัยและนวัตกรรมของประเทศไทย

ในปี พ.ศ. 2561 เขาข้าเป็นสมาชิกพรรคประชาธิปัตย์ และได้รับมอบหมายจากพรรคให้เป็นตัวแทนลงรับสมัครเลือกตั้งสมาชิกสภาผู้แทนราษฎรกรุงเทพมหานคร เขต 7 ประกอบด้วย เขตบางซื่อ ในการเลือกตั้งทั่วไปเมื่อวันอาทิตย์ที่ 24 มีนาคม พ.ศ. 2562 เขาไม่ได้รับเลือก และต่อมาได้รับแต่งตั้งเป็นคณะที่ปรึกษารัฐมนตรีช่วยว่าการกระทรวงสาธารณสุข (ดร.สาธิต ปิตุเตชะ) และ เป็นกรรมการองค์การเภสัชกรรมชุดปัจจุบัน

## อ้างอิง

## แหล่งข้อมูลอื่น

* 
* เว็บไซต์แฟนคลับ 

หมวดหมู่:ชาวไทยเชื้อสายจีน
หมวดหมู่:ชาวไทยเชื้อสายมาเลเซีย
หมวดหมู่:บุคคลจากโรงเรียนบดินทรเดชา (สิงห์ สิงหเสนี)
หมวดหมู่:บุคคลจากโรงเรียนมหิดลวิทยานุสรณ์
หมวดหมู่:นิสิตเก่าคณะแพทยศาสตร์ จุฬาลงกรณ์มหาวิทยาลัย
หมวดหมู่:นักแสดงชายชาวไทย
หมวดหมู่:แพทย์ชาวไทย
หมวดหมู่:พรรคประชาธิปัตย์
หมวดหมู่:นักการเมืองไทย
เขา (แก้ความกำกวม)

**[[เขา]]** เป็นธรณีสัณฐานที่ยกสูงกว่าบริเวณแวดล้อม

คำว่า **เขา** อาจหมายถึง
* สรรพนามบุรุษที่ 3 มักใช้กับชาย
* ภูเขา 
* เขาสัตว์ - สิ่งที่งอกออกมาจากหัวสัตว์บางพวก
* นกเขา - นกชนิดหนึ่ง
นายก

คำว่า "นายก" หมายความว่า  ผู้นำ หรือผู้เป็นหัวหน้า เช่น นายกราชบัณฑิตยสถาน นายกสมาคม นายกสโมสร

คำสำคัญ **"นายก"** อาจหมายถึง

* นายกรัฐมนตรี - ตำแหน่งหัวหน้าคณะรัฐมนตรี
* นายกเทศมนตรี - ตำแหน่งหัวหน้าคณะเทศมนตรี
* นครนายก - จังหวัดในประเทศไทย
มหาสติปัฏฐานสูตร

**มหาสติปัฏฐานสูตร** หรือ **สติปัฏฐานสูตร** เป็นพระสูตรที่ว่าด้วยการเจริญสติ ที่เรียกว่า สติปัฏฐานสี่ อันเป็นทางสายเอกในอันที่จะนำพาผู้ปฏิบัติไปสู่การบรรลุมรรคผลนิพพานได้ 

**มหาสติปัฏฐานสูตร** เป็นพระสูตรสำคัญในพระพุทธศาสนาที่พระพุทธเจ้าตรัสแก่ชาวกุรุชนบท ชื่อว่ากัมมาสทัมมะ  โดยปัจจุบันเมืองกัมมาสทัมมะอยู่ในกรุงนิวเดลี เมืองหลวงของประเทศอินเดีย สติปัฏฐานสูตรหรือมหาสติปัฏฐานสูตร เป็นพระสูตรที่พระพุทธเจ้าตรัสว่าเป็นแนวทางปฏิบัตินี้มีเป้าหมายเดียว คือ การบรรลุนิพพาน

มหาสติปัฏฐานสูตร เมื่อพิจารณาจากพระพุทธพจน์ตอนเริ่มพระสูตร อาจกล่าวได้ว่าพระสูตรนี้แสดงหลักการพัฒนาตนเพื่อเป้าหมายคือการบรรลุนิพพานสำหรับบุคคลหลายจริต หลายระดับ คือให้มีสติสัมปชัญญะตามดูอารมณ์กรรมฐานไม่ขาดตอนให้รู้เห็นเท่าทันตามความเป็นจริง เพื่อไม่ถูกครอบงำด้วยอำนาจกิเลสต่าง ๆ โดยมีแนวปฏิบัติ 4 ขั้นตอนไล่จากการตามพิจารณาอารมณ์กรรมฐานที่หยาบไปจนละเอียด คือ กาย เวทนา จิต และ ธรรม (เหตุเกิดเหตุดับ)

## บทวิเคราะห์ศัพท์
**มหา** ​เป็น​ คุณศัพท์​ ​แปลว่า​ ​ใหญ่​

**[[สูตร]]**​ เป็น นามกิตก์ แปลว่า​ ​การฟัง​ ​หรือ​อาจแปลได้​อีกหลาย​ความ​หมาย​ ​แต่​ใน​ที่นี้หมาย​ถึง​พระสูตร​ใน​พระ​ไตรปิฎกหมวดสุตตันตปิฎก​ ​ซึ่ง​หมาย​ถึง​ ​สิ่งที่​ได้​ฟัง​แล้ว​จำ​มา​ได้​

**[[สติปัฏฐาน]]**​ ดูที่ สติปัฏฐาน 4

**มหาสติปัฏฐานสูตร​** หมายถึง ​​พระสูตรที่กล่าว​ถึง​วิธี​เจริญสติปัฏฐาน​ 21 ​บรรพะ​ ​อยู่​ใน​พระสุตตันตปิฎก​ ​ทีฆนิกาย​ ​มหาวรรค​ ​เป็น​สูตรที่​ 9 ​รองสุดท้ายของวรรคนี้

**สติปัฏฐานสูตร​** ​คือ​ ​พระสูตรที่กล่าว​ถึง​วิธี​เจริญสติปัฏฐาน​ ​สติปัฏฐานสูตรนี้อาจมีอยู่ในพระไตรปิฎกหลายที่​แล้ว​แต่​ท่านจะ​ตั้งชื่อ​ ​แต่ที่นิยมเอามาพูด​ถึง​ ​จะ​อยู่​ใน​พระสุตตันตปิฎก​ ​มัชฌิมนิกาย​ ​มูลปัณณาสก์​ ​กล่าว​ถึง​วิธี​เจริญสติปัฏฐาน​ 21 ​บรรพะ​เหมือน​ใน​ทีฆนิกายนั่นเอง​

## โครงสร้างสูตร

ในมหาสติปัฏฐานสูตรท่านได้แสดงเรื่องเกี่ยวกับสติปัฏฐานไว้อย่างละเอียด โดยแบ่งแสดงออกเป็นข้อ ๆ เรียกว่า ปพฺพ (ปัพพะ, บรรพะ, ข้อ, แบบ) โดยในพระบาลีใช้คำว่า อปิจ (อะปิจะ - อีกอย่างหนึ่ง) เป็นเครื่องหมายในการแบ่งสติปัฏฐาน 4 อย่างลงไปอีก รวมทั้งสิ้น 21 บรรพะ เริ่มที่อานาปานบรรพะและไปสิ้นสุดที่สัจจบรรพะ

อรรถกถาของสูตรนี้ กล่าวว่า ชาวกุรุเป็นผู้ที่มีอัธยาศัยสมบูรณ์และมีสภาพแวดล้อมที่เหมาะสมจึงตรัสกรรมฐานไว้อย่างย่อ, ทรงแสดงพลววิปัสสนาญาณ คือ ขยญาณ และ ภังคญาณ ไว้เป็นหลักในตอนท้ายของทุกบรรพะ อีกทั้งในตอนท้ายอรรถกถา แสดงว่า มีผู้บรรลุหลังฟังสูตรนี้จบด้วย

## ดูเพิ่ม
* ญาณ
* วิสุทธิ
* อานาปานสติ
* วิสุทธิมรรค
* วิปลาส

## อ้างอิง

หมวดหมู่:ธรรมหมวด 4
หมวดหมู่:พระสูตรในพระไตรปิฎกเถรวาท
หมวดหมู่:ทีฆนิกาย
เฮเลน ฮันต์

**เฮเลน ฮันท์** () เกิดเมื่อวันที่ 15 มิถุนายน ค.ศ. 1963 เป็นนักแสดงชาวอเมริกัน โด่งดังจากบทบาทในซิทคอมทางโทรทัศน์เรื่อง  Mad About You

## ประวัติ
เฮเลน ฮันท์เกิดมา ในครอบครัว ที่รายรอบด้วยศิลปิน เดินทางไปมาระหว่าง แอลเอ กับนิวยอร์ก เพื่อติดตามพ่อที่เป็นผู้กำกับละครเวที และครูฝึกสอน การแสดง ส่วนแม่เป็นช่างภาพ เธอเริ่มการแสดงทางโทรทัศน์เมื่ออายุได้ 9 ขวบ แต่ก็ได้แสดงในภาพยนตร์ที่ไม่ค่อยมีคนรู้จักเรื่องแรกเรื่อง Rollercoaster เธอศึกษาจบจาก Providence High School ที่ Burbank ในแคลิฟอร์เนีย เข้าศึกษาต่อระดับมหาวิทยาลัยที่ University of California Los Angeles หลังจากนั้นเธอเริ่มเล่นซีรีส์ตลกเรื่อง It Takes Two ในปี 1982 และมีเรื่อง Girls Just Want to Have Fun ซึ่งแสดงคู่กับ Sarah Jessica Parker ตามด้วย Peggy Sue Got Married ที่เธอ ได้แสดงกับ Kathleen Turner และ Nicolas Cage 

ในปี 1987 ได้แสดงร่วมกับ แมททิว บรอเดริก เรื่อง Project X ซึ่งต่อมาทั้งคู่เป็นแฟนกันในชีวิตจริง จนเธอมาโด่งดังมากกับ เรื่อง Mad About You ซีรีส์ทางช่อง NBC  และเมื่อถ่ายทำ มาถึงปี 1999 เธอก็ได้ รับค่าตัวถึง หนึ่งล้านเหรียญ ต่อหนึ่งตอน จากนั้นมีผลงานเรื่อง The Waterdance ชื่อเสียง ที่เธอได้รับ จากการแสดง ทางโทรทัศน์ ทำให้เธอ เริ่มได้รับ ข้อเสนอ จากบริษัท ภาพยนตร์ ให้แสดงใน ภาพยนตร์ ทุนสร้างสูง หลายๆเรื่อง อย่างเรื่อง Twister ตามมาด้วย As Good As It Gets ที่เธอแสดงร่วมกับ Jack Nicholson ในปี 1997 และทำให้ ทั้งคู่ได้รับ รางวัลออสการ์ ในสาขาดารานำไปครอง 

แต่แล้วในปี 1998 เธอก็หันไปเล่นละครเวทีอีกกับบทละครของ Shakespeare เรื่อง Twelfth Night และยังมารับบทนำคู่กับ Kevin Spacey และหนุ่มน้อย Joel Osment ในภาพยนตร์เรื่อง Pay It Forward และต่อจากนั้นแสดงกับ Mel Gibson ในภาพยนตร์เรื่อง What Women Want และประกบกับเจ้าของ ออสการ์หลายตัวอย่าง Tom Hanks ในเรื่อง Cast Away

ด้านชีวิตส่วนตัว เธอหย่าขาดจาก Hank Azaria ในปี 2000

## อ้างอิง
* เฮเลน ฮันท์ (Helen Hunt) 

หมวดหมู่:นักแสดงอเมริกัน
หมวดหมู่:นักแสดงนำหญิงยอดเยี่ยม รางวัลออสการ์
หมวดหมู่:ชาวอเมริกันเชื้อสายยิว
หมวดหมู่:ผู้ที่ได้รับรางวัลเอมมี
หมวดหมู่:บุคคลจากรัฐแคลิฟอร์เนีย
หมวดหมู่:ผู้กำกับภาพยนตร์ชาวอเมริกัน
โทรทรรศน์

**โทรทรรศน์** อาจหมายถึง
* คำเขียนผิดของ โทรทัศน์
* กล้องโทรทรรศน์
* กลุ่มดาวกล้องโทรทรรศน์
กังหันลมวินด์มิลล์

[thumb|280px|กังหันลมใน[เนเธอร์แลนด์]]

**กังหันลมวินด์มิลล์** () เป็นกังหันลมประเภทหนึ่ง ทำงานในการเปลี่ยนพลังงานลมไปหมุนเพื่อใช้ในการทำงานประเภทอื่น กังหันลมวินด์มิลล์นิยมถูกใช้สำหรับโรงโม่ โดยใช้พลังงานลมในการบดอัดธัญพืชหรือเมล็ดพันธุ์ให้ละเอียด นอกจากนี้ยังมีใช้ในการวิดน้ำอีกด้วย

กังหันลมวินด์มิลล์ มีหลายประเภท เช่น
* ทาวเวอร์มิลล์ (tower mill)
* สม็อกมิลล์ (smock mill)

## ดูเพิ่ม
* กังหันลม
* ระหัด

## อ้างอิง

หมวดหมู่:สิ่งก่อสร้างสำหรับการเกษตรกรรม
หมวดหมู่:กังหัน
หมวดหมู่:พลังงานลม
ขุนแผน (แก้ความกำกวม)

**ขุนแผน** อาจหมายถึง

* ขุนแผน ตัวเอกของวรรณคดีไทยเรื่อง ขุนช้างขุนแผน
** ขุนแผน (ภาพยนตร์) ภาพยนตร์ที่ดัดแปลงจากเรื่องขุนช้างขุนแผน ออกฉาย พ.ศ. 2545
* พระขุนแผน พระเครื่อง
โซเลห์ ซุนดาวา

**โซเลห์ ซุนดาวา** () นักมวยสากลชาวอินโดนีเซีย เกิดเมื่อ 18 กรกฎาคม พ.ศ. 2516 สถิติการชก 24 ครั้ง ชนะ 15 (น็อค 8) เสมอ 2 แพ้ 7 
## ประวัติ
ซุนดาวาเริ่มชกมวยสากลอาชีพครั้งแรกเมื่อ 9 กรกฎาคม พ.ศ. 2537 ชนะคะแนนอาหมัด ฟานดี้ จากนั้นในการชกครั้งต่อมาก็ขึ้นชิงแชมป์อินโดนีเซียรุ่นซูเปอร์แบนตัมเวทเมื่อ 23 มิถุนายน พ.ศ. 2538 แต่ทำได้แค่เพียงเสมอกับอาหมัด ฟานดี้ ซุนดาวาขึ้นชกแก้มืออีกครั้งและเป็นฝ่ายชนะคะแนนอาหมัด ฟานดี้ได้เมื่อ 13 กรกฎาคม พ.ศ. 2539 ได้ครองแชมป์อินโดนีเซีย แม้ว่าในการชกครั้งถัดมาจะชกนอกรอบแพ้คะแนนอาหมัด ฟานดี้ไป ต่อมา ซุนดาวาขึ้นชิงแชมป์อินโดนีเซียรุ่นเฟเธอร์เวทที่ว่าง แต่ไม่สำเร็จ โดยเป็นฝ่ายแพ้น็อคไมค์ เซียนตูรี ยก 3 
 
ต่อมา ซุนดาวาขึ้นชิงแชมป์ PABA รุ่นเฟเธอร์เวท ชนะน็อค ปาร์ค ยองวูน ยก 5 เมื่อ 31 สิงหาคม พ.ศ. 2542 ป้องกันตำแหน่วงไว้ได้ 5 ครั้ง รวมทั้งชกชนะน็อคเลิศไทย ใหม่เมืองคอนด้วย ก่อนจะเสียแชมป์ให้คริส จอห์นไปเมื่อ 9 พฤศจิกายน พ.ศ. 2544 หลังจากเสียแชมป์ไปแล้ว ซุนดาวายังขึ้นชกชนะเป็นส่วนใหญ่ มีที่ไปแพ้น็อค เบน ครูซ ยก 3 ที่ออสเตรเลียเมื่อ พ.ศ.  2546 เท่านั้น ซุนดาวาได้มีโอกาสชิงแชมป์ PABA อีกครั้งเมื่อ 18 กุมภาพันธ์ พ.ศ. 2547 โดยขึ้นชิงแชมป์ในรุ่นไลท์เวทแต่ก็ได้แค่ชิงเมื่อเป็นฝ่ายแพ้น็อคประเวศน์ ศักดิ์เมืองแกลง ยก 6 ซุนดาวาหยุดชกไปปีหนึ่ง กลับมาชกอีกครั้งเมื่อ 19 พฤษภาคม พ.ศ. 2548 แต่ทำได้เพียงแพ้คะแนน โมเซส เซอราน จากนั้น ซุนดาวาจึงแขวนนวมไป

## เกียรติประวัติ

* แชมป์อินโดนีเซียรุ่นซูเปอร์แบนตัมเวท (2539)
* แชมป์อินโดนีเซียรุ่นเฟเธอร์เวท (2541)
* แชมป์ PABA รุ่นเฟเธอร์เวท
** ชิง 31 สิงหาคม 2542 ชนะน็อค ปาร์ค ยองวูน ยก 5 ที่ อินโดนีเซีย
** ป้องกันแชมป์ครั้งที่ 1, 7 ธันวาคม 2542 ชนะน็อค เซริกซาน เอซมากัมเบตอฟ ยก 7 ที่ อินโดนีเซีย
** ป้องกันแชมป์ครั้งที่ 2, 5 มีนาคม 2543 ชนะน็อค เลิศไทย ใหม่เมืองคอน ยก 7 ที่ อินโดนีเซีย
** ป้องกันแชมป์ครั้งที่ 3, 30 พฤษภาคม 2543 ชนะน็อค ดันเต้ เพาลิโน ที่ อินโดนีเซีย
** ป้องกันแชมป์ครั้งที่ 4, 21 พฤศจิกายน 2543 ชนะคะแนน ดาเนียล ฮอสกินส์ ที่ อินโดนีเซีย
** ป้องกันแชมป์ครั้งที่ 5, 27 กุมภาพันธ์ 2544 ชนะน็อค ปีเตอร์ วอร์เรน ยก 4 ที่ อินโดนีเซีย
** เสียแชมป์ 9 พฤศจิกายน 2544 แพ้น็อค คริส จอห์น ยก 7 ที่ อินโดนีเซีย
* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นไลท์เวทเมื่อ 18 กุมภาพันธ์ 2547 แพ้น็อค ประเวศน์ ปฐวิกรณ์ยิม ยก 6 ที่ ตาก

## อ้างอิง

* สถิติการชก boxrec.com 

หมวดหมู่:นักมวยสากลชาวอินโดนีเซีย
หมวดหมู่:แชมป์มวยสากลประเทศอินโดนีเซีย
หมวดหมู่:แชมป์ PABA
หมวดหมู่:บุคคลจากบันดุง
อรอนงค์ ปัญญาวงศ์

**อรอนงค์ ปัญญาวงศ์**  เป็นนางสาวไทยคนที่ 30 พ.ศ. 2535 และเป็นตัวแทนสาวไทยในการประกวดมิสยูนิเวิร์ส 1992 โดยต่อมาเธอได้เป็นนักแสดง

## ประวัติ
อรอนงค์เกิดวันที่ 27 ธันวาคม พ.ศ. 2515 อรอนงค์เกิดวันที่ 27 ธันวาคม พ.ศ. 2515 ที่จังหวัดเชียงใหม่ เป็นบุตรคนที่ 6 จากทั้งหมด 7 คนของชม และวิไล จิตรสุททร ได้ทุนการศึกษาเพื่อเรียนต่อในระดับอุดมศึกษา จบการศึกษาที่วิทยาลัยนาฏศิลป์เชียงใหม่ ได้เรียนต่อปริญญาโทที่ คณะศิลปกรรมศาสตร์ จุฬาลงกรณ์มหาวิทยาลัย เธอได้เป็นนางสาวไทยในปี พ.ศ. 2535 และเป็นตัวแทนสาวไทยที่เข้าร่วมงานประกวดมิสยูนิเวิร์ส 1992 ที่ปีนั้นไทยเป็นเจ้าภาพ จัดที่ศูนย์การประชุมแห่งชาติสิริกิติ์ กรุงเทพ ไม่ผ่านเข้ารอบ อรอนงค์เคยสมรสกับ นายชินวุธ อาวะกุล มีลูก 2 คนชื่อ อองตอง และอองรี

## ละครโทรทัศน์

## ผลงานภาพยนตร์
*บิวตี้ฟูล บ๊อกเซอร์ (2546)
*บ้านฉัน..ตลกไว้ก่อน (พ่อสอนไว้) (2553)
*เฟิร์ส เลิฟ (2556)
*รักข้ามคาน (2563)
*แมนสรวง (2566)

## ผลงานพิธีกร
* ยุทธการเด็ดดอกฟ้า ช่อง 9
* กินกับเกม ช่อง 5
* มิวสิคนัมเบอร์5 ช่อง 5
* ป๊อก ป๊อก ป๊อก ช่อง 7
* Mom Club ช่อง เอ็มคอตแฟมิลี่

## อื่นๆ
* ่2552 ละครฟื้นฟูศีลธรรมโลก จ่อย...นายแน่มาก

## อ้างอิง

*คุณแม่ไม่ย้วย "อรอนงค์" อวดหุ่น...สวย :: สยามดารา ... http://www.siamdara.com

หมวดหมู่:นางสาวไทย
หมวดหมู่:นักแสดงจากจังหวัดเชียงใหม่
หมวดหมู่:นักแสดงหญิงชาวไทย
หมวดหมู่:บุคคลจากสถาบันบัณฑิตพัฒนศิลป์
หมวดหมู่:นิสิตเก่าคณะศิลปกรรมศาสตร์ จุฬาลงกรณ์มหาวิทยาลัย
หมวดหมู่:นางงามไทย
เดอร์บัน

**เดอร์บัน** (Durban) (ซูลู: *eThekwini*) เป็นเมืองที่มีประชากรมากเป็นอันดับสองของประเทศแอฟริกาใต้ เป็นส่วนหนึ่งของเขตการปกครองมหานคร eThekwini
เดอร์บันเป็นนครที่ใหญ่ที่สุดใน KwaZulu-Natal และมีท่าเรือที่จอแจที่สุดในทวีปแอฟริกา
และด้วยอากาศแบบเขตร้อน (ซับทรอปิคอล) และหาดทรายต่าง ๆ ทำให้มันเป็นศูนย์กลางการท่องเที่ยวขนาดใหญ่อีกด้วย

จากการสำรวจเมื่อ พ.ศ. 2550 เมืองมีประชากรเกือบ 3.5 ล้านคน
เดอร์บันมีพื้นที่แผ่นดิน 2,292 ตร.กม. ซึ่งโดยเปรียบเทียบแล้วใหญ่กว่าเมืองอื่น ๆ ในแอฟริกาใต้ ทำให้มันมีความหนาแน่นของประชากรต่ำ คือ 1,513 คน/ตร.กม.

## อ้างอิง

## แหล่งข้อมูลอื่น

* เว็บไซต์อย่างเป็นทางการของนครเดอร์บัน 
* ท่าเรือเดอร์บัน

หมวดหมู่:เมืองในประเทศแอฟริกาใต้
หมวดหมู่:เมืองท่า
หมวดหมู่:มหาสมุทรอินเดีย
ซุน ชุนกวอน

**ซุน ชุนกวอน**  (Soon Chun Kwon) นักมวยสากลชาวเกาหลีใต้ เกิดเมื่อ 24 เมษายน พ.ศ. 2502 ที่เมือง Kyonkido สถิติการชก 35 ครั้ง ชนะ 27 (น็อค 18) เสมอ 3 แพ้ 5 

## เกียรติประวัติ

* แชมป์ OPBF รุ่นซูเปอร์ฟลายเวท
** ชิง 17 ตุลาคม 2524 ชนะคะแนน วิลเลียม เดเวลอส ที่ เกาหลีใต้
** ป้องกันแชมป์ครั้งที่ 1, 7 มีนาคม 2525 ชนะน็อค อาลี ฟอร์เมนเตรา ยก 6 ที่ เกาหลีใต้
** ป้องกันแชมป์ครั้งที่ 2, 8 พฤษภาคม 2525 ชนะคะแนน พเยาว์ พูลธรัตน์ ที่ เกาหลีใต้
** ป้องกันแชมป์ครั้งที่ 3, 19 กันยายน 2525 ชนะน็อค โจเอ้ ฮีวาส ยก 7 ที่ เกาหลีใต้
** ป้องกันแชมป์ครั้งที่ 4, 2 มกราคม 2526 ชนะน็อค ภาคใต้ ลิโพวิตันดี ยก 1 ที่ เกาหลีใต้
** ป้องกันแชมป์ครั้งที่ 5, 14 พฤษภาคม 2526 ชนะน็อค พัต บราเซโร ยก 2 ที่ เกาหลีใต้
** สละแชมป์
* แชมป์โลกรุ่นฟลายเวท IBF
** ชิง 24 ธันวาคม 2526 ชนะน็อค เรเน บูซาวอง ยก 5 ที่ เกาหลีใต้
** ป้องกันแชมป์ครั้งที่ 1, 25 กุมภาพันธ์ 2527 ชนะคะแนนโดยเทคนิค โรเจอร์ คัสติลโล ที่ เกาหลีใต้
** ป้องกันแชมป์ครั้งที่ 2, 19 พฤษภาคม 2527 ชนะคะแนน เอียน คลายเด้ ที่ เกาหลีใต้
** ป้องกันแชมป์ครั้งที่ 3, 7 กันยายน 2527 ชนะน็อค ฮัวคิน ฟลอเรส การาบัลโล ยก 12 ที่ เกาหลีใต้
** ป้องกันแชมป์ครั้งที่ 4, 25 มกราคม 2528 เสมอกับ ชุง ยองกวาน ที่ เกาหลีใต้
** ป้องกันแชมป์ครั้งที่ 5, 15 เมษายน 2528 ชนะน็อค ชิโนบุ คาวาชิม่า ยก 3 ที่ เกาหลีใต้
** ป้องกันแชมป์ครั้งที่ 6, 17 กรกฎาคม 2528 เสมอกับ ชุง ยองกวาน ที่ เกาหลีใต้
** เสียแชมป์ 20 ธันวาคม 2528 แพ้น็อค ชุง ยองกวาน ยก 4 ที่ เกาหลีใต้
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นซูเปอร์ฟลายเวท WBA เมื่อ 6 ตุลาคม 2526 แพ้คะแนนโดยเทคนิค จิโร วาตานาเบ้ ที่ ญี่ปุ่น
** ชิงแชมป์โลกรุ่นซูปเอร์ฟลายเวท IBF เมื่อ 17 พฤษภาคม 2530 แพ้คะแนน แต อิล ชาง ที่ เกาหลีใต้

## อ้างอิง

* สถิติการชก boxrec.com 

หมวดหมู่:นักมวยสากลชาวเกาหลีใต้
หมวดหมู่:แชมป์โลก IBF
หมวดหมู่:แชมป์ OPBF
หมวดหมู่:บุคคลจากจังหวัดคย็องกี
ดอนดอน คอนเซปชั่น

**ดอนดอน คอนเซบชั่น** (Don Don Concepcion) นักมวยสากลชาวฟิลิปปินส์ เกิดเมื่อ 1 พฤศจิกายน พ.ศ. 2520 ที่เมืองเกซอนซิตี้ ประเทศฟิลิปปินส์ สถิติการชก 27 ครั้ง ชนะ 20 (น็อค 10) เสมอ 1 แพ้ 6 
## ประวัติ
คอนเซปชั่น ขึ้นชกมวยสากลครั้งแรกเมื่อ 31 สิงหาคม พ.ศ. 2538 ชนะน็อค เจอร์รี อะราโกนา ยก 1 จากนั้นขึ้นชกชนะเป็นส่วนใหญ่ จนได้ชิงแชมป์เงารุ่นแบนตัมเวท WBO เมื่อ 30 เมษายน พ.ศ. 2540 ชนะคะแนน วิหค จ๊อกกี้ยิมที่ ฟิลิปปินส์ ได้แชมป์มาครอง และขึ้นชกป้องกันตำแหน่งได้ 1 ครั้งเมื่อ 6 ธันวาคม พ.ศ. 2540 ชนะคะแนน ฮวาง ยุนจิน ที่ ฟิลิปปินส์ แล้วได้สละแชมป์ไป คอนเซปชันเคยเดินทางไปชกที่กวม ญี่ปุ่นและฮาวาย ซึ่งชกชนะเป็นส่วนใหญ่ คอนเซปชันขึ้นชิงแชมป์ฟิลิปปินส์รุ่นแบนตัมเวทเมื่อ 25 พฤศจิกายน พ.ศ. 2543 แพ้คะแนน อับเนอร์ กอร์เดโร ไม่ได้แชมป์ จากนั้น เดินทางไปชิงแชมป์ NABF รุ่นซูเปอร์แบนตัมเวทที่ว่างเมื่อ 7 มกราคม พ.ศ. 2544 แพ้น็อค อิสราเอล วาสเควซ ยก 3 ที่สหรัฐ จากนั้นก็แขวนนวมไป
## เกียรติประวัติ

* แชมป์เงารุ่นแบนตัมเวท WBO
** ชิง 30 เมษายน 2540 ชนะคะแนน วิหค จ๊อกกี้ยิม ที่ ฟิลิปปินส์
** ป้องกันแชมป์ครั้งที่ 1, 6 ธันวาคม 2540 ชนะคะแนน ฮวาง ยุนจิน ที่ ฟิลิปปินส์
** สละแชมป์
* เคยชิงแชมป์ต่อไปนี้แต่ไม่สำเร็จ
** ชิงแชมป์ NABF รุ่นซูเปอร์แบนตัมเวทเมื่อ 7 มกราคม 2544 แพ้น็อค อิสราเอล วาสเควซ ยก 3 ที่ สหรัฐ

## อ้างอิง

* สถิติการชก boxrec.com 
หมวดหมู่:นักมวยสากลชาวฟิลิปปินส์รุ่นแบนตัมเวท
หมวดหมู่:นักมวยสากลชาวฟิลิปปินส์รุ่นซูเปอร์แบนตัมเวท
หมวดหมู่:แชมป์เงา WBO
หมวดหมู่:บุคคลจากเกซอนซิตี
อันเดอร์วอเตอร์เวิลด์ (สิงคโปร์)

thumb|right|280px|ทางเข้าอันเดอร์วอเตอร์เวิลด์, สิงคโปร์

**อันเดอร์วอเตอร์เวิลด์** (; ) เป็นสถานแสดงพันธุ์สัตว์น้ำตั้งอยู่บนเกาะเซนโทซา ประเทศสิงคโปร์จัดแสดงสัตว์น้ำมากกว่า 2,500 ตัว ใน 250 ชนิด เปิดให้บริการเมื่อปี ค.ศ. 1991

ตั้งอยู่ ณ เลขที่ 80 Siloso Road, Sentosa, Singapore 098969 

มีจุดเด่น คือ อุโมงค์กระจกใต้ทะเลความยาว 83 เมตรผ่านฝูงปลาฉลามขนาดใหญ่, การให้บริการฟิชสปา, การแสดงโชว์โลมา และบ่อการแสดงฟอสซิลมีชีวิต ที่สามารถสัมผัสได้ เป็นต้น

เปิดให้บริการทุกวัน ตั้งแต่เวลา 09:00-19:00 นาฬิกา ค่าเข้าชม ผู้ใหญ่ 22.90 ดอลลาร์สิงคโปร์ และเด็ก (3-12 ปี) 14.60 ดอลลาร์สิงคโปร์ 
(เด็กอายุต่ำกว่า 3 ปีไม่เสียค่าผ่านประตู) แต่ในแต่ละส่วนจะมีเวลาเปิด-ปิดไม่ตรงกัน และมีอัตราการให้บริการต่างหาก

## อ้างอิง

## แหล่งข้อมูลอื่น
* เว็บทางของโลกใต้น้ำสิงคโปร์  
* 

หมวดหมู่:พิพิธภัณฑ์สัตว์น้ำในประเทศสิงคโปร์
อาร์ชดัชเชสมารีอา อันนุนท์ซีอาทาแห่งออสเตรีย

thumb|right|190px|อาร์ชดัชเชสมารีอา อันนุนท์ซีอาทาแห่งออสเตรีย
**อาร์ชดัชเชสมารีอา อันนุนท์ซีอาทาแห่งออสเตรีย** () 13 กรกฎาคม พ.ศ. 2419 - 8 เมษายน พ.ศ. 2504) ทรงเป็นอาร์ชดัชเชสแห่งออสเตรีย

## พระราชประวัติ
อาร์ชดัชเชสมารีอา อันนุนท์ซีอาทา ประสูติเมื่อวันที่ 13 กรกฎาคม พ.ศ. 2419 พระองค์เป็นพระราชธิดาองค์เล็กใน อาร์ชดยุกคาร์ล ลูทวิช แห่งออสเตรีย และพระมเหสีองค์ที่ 3 ของพระองค์ เจ้าหญิงมารีอา เทเรซ่าแห่งโปรตุเกส ทรงเป็นหัวหน้าแม่ชีในวิหารแห่งหนึ่งในกรุงปราก 

## สิ้นพระชนม์
อาร์ชดัชเชสมารีอา อันนุนท์ซีอาทา สิ้นพระชนม์เมื่อวันที่ 8 เมษายน พ.ศ. 2504 ณ วาดุซ ประเทศลิกเตนสไตน์ สิริพระชันษา 85 ชันษา ไม่ทรงอภิเษกสมรส

## ราชตระกูล

## อ้างอิง
*Maria Annunziata von Österreich

 
หมวดหมู่:ราชวงศ์บรากังซา
หมวดหมู่:ราชวงศ์ฮาพส์บวร์ค-ลอแรน
หมวดหมู่:อาร์ชดัชเชสแห่งออสเตรีย‎
ธันยา แม่มดยอดยุ่ง

**ธันยาแม่มดยอดยุ่ง** เป็นภาพยนตร์ไทยที่ออกฉายในปี พ.ศ. 2532 เป็นผลงานลำดับที่ 37 ของพรพจน์-รัชนีวรรณ กำกับโดย "พรพจน์ กนิษฐเสน" สร้างจากนวนิยายของ **ชลาลัย** นอกจากนี้ยังป็นเรื่องแรกของพรพจน์ฟิล์มที่ได้มีการนำเอาเทคนิคพิเศษมาใช้ นอกเหนือจากการยกกองไปถ่ายทำยังต่างประเทศ นับเป็นภาพยนตร์ที่ลงทุนมากเรื่องหนึ่งของพรพจน์ฟิล์ม

ต่อมาถูกนำมาสร้างเป็นละครโทรทัศน์ในปี พ.ศ. 2544 ผลิตโดย กันตนา เขียนบทโทรทัศน์โดย พาฝัน กำกับการแสดงโดย สุรทิน โอฬวานิช ละลิตา ฉันทศาสตร์โกศล นำแสดงโดย คลาวเดีย จักรพันธุ์, วีรภาพ สุภาพไพบูลย์, คัทรียา กาญจนโรจน์, ดนัย ศรีภิญโญ, ดิษย์ลดา ดิษยนันทน์, ศิริพิชญ์ กฤษณะเศรณี และนักแสดงอีกคับคั่ง ออกอากาศทาง สถานีโทรทัศน์สีกองทัพบกช่อง 7

## เรื่องย่อ
ธันยา (ลลิตา ปัญโญภาส) ถูกมารดาส่งตัวมาเมืองไทยเพื่อเรียนวิชาแม่มดเพิ่มเติมกับอาจารย์เขียด (สมพงษ์ พงษ์มิตร) แต่ด้วยความซุ่มซ่ามของธันยาทำให้เจอกับอัศวิน (วิลลี่ แมคอินทอช) เป็นจุดเริ่มต้นที่ทำให้เกิดเรื่องราวความรักของเธอและเขาขึ้นมา และธันยาต้องตามหาอาจารย์ของตนให้พบ โดยมีแจ็ค (เวนย์ ฟอลโคเนอร์) และพรรคพวกซึ่งเป็นคู่ปรับของอัศวินกับป่น (อังคณา ทิมดี) คนรักอัศวินได้เข้ามาร่วมสร้างความวุ่นวายด้วย

## นักแสดง
รายชื่อนักแสดงได้แก่
* ลลิตา ปัญโญภาส - รับบท ธันยา
* วิลลี่ แมคอินทอช - รับบท อัศวิน (หมอวิน)
* สุลาลีวัลย์ สุวรรณทัต - รับบท ป้าทอง
* สมพงษ์ พงษ์มิตร - รับบท อาจารย์เขียด
* พิราวรรณ ประสพศาสตร์ - รับบท อ.เพ็ญพร (แม่ของป่นและโป้ง)
* อังคณา ทิมดี - รับบท ป่น
* นาคร ศิลาชัย - รับบท แพะ
* เวนย์ ฟอลโคเนอร์ - รับบท แจ็ค
* แดนนี่ ศรีภิญโญ - รับบท เด่น
* พีระ สินสมบูรณ์ - รับบท แป๊ะ
* ซานโตส กลิ่นสี - รับบท ส้มเปรี้ยว
* ด.ช.บอย เนติลักษณ์ - รับบท โป้ง

## นักแสดงรับเชิญ

* แครีน เพ็งทรัพย์ - รับบท ธันทาญ่า (แม่ของธันยา)
* รัตนาภรณ์ อินทรกำแหง - รับบท คุณยายของธันยา
* อัญชลี ไชยศิริ - รับบท เฮเลน่า (แม่มด)
* ณัฐนี สิทธิสมาน - รับบท ท่านผู้นำแม่มด
* ยุวดี เรืองฉาย - รับบท พริสติล่า (แม่มด)
* ชาญณรงค์ ขันฑีท้าว - รับบท ติ๊ก (เจ้าของร้านอาหารพิงสวน)
* เจิด ดิษฐสระ - รับบท มือปืน

## ข้อมูลเพิ่มเติม
* เป็นภาพยนตร์เรื่องแรกของวิลลี่ แมคอินทอช
* มีอยู่ฉากหนึ่งที่ผู้กำกับบอกให้วิลลี่เชยคาง วิลลี่ก็เชยคางตัวเองขึ้น คนในกองถ่ายเลยหัวเราะกันใหญ่ เพราะตามบทวิลลี่ต้องเชยคางหมิว เนื่องมาจากวิลลี่ไม่ได้อ่านบทตลอดเพราะคิดว่าเข้าใจเนื้อเรื่องแล้ว 

## อ้างอิง

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2532
เค็นโด

**เค็นโด** () เป็นศิลปะการต่อสู้ป้องกันตัวของประเทศญี่ปุ่น เค็นโด มีความหมายว่า"วิถีแห่งดาบ" มีพื้นฐานมาจากการใช้ดาบของพวกซามูไรในสมัยก่อน สืบทอดมากันประมาณ พ.ศ. 1332 เป็นวิชาที่ใช้ดาบไม้ไผ่ ในการฝึก ด้วยกระบวนท่าการต่อสู้ที่รวดเร็ว รุนแรง เด็ดขาด ต่อเนื่อง จึงเป็นที่นิยมไปกว่า เกือบ 30 ประเทศทั่วโลก รวมทั้งประเทศไทย

## อ้างอิง

* เค็นโดและสถานที่ฝึกซ้อมในประเทศไทย
* กลุ่มเค็นโดเกษตรศาสตร์ 
* กลุ่มเค็นโดรามคำแหง 

## แหล่งข้อมูลอื่น
* All Japan Kendo Federation (AJKF) 
* International Kendo Federation (FIK) 
* สอนเค็นโด 


หมวดหมู่:กีฬาการต่อสู้
หมวดหมู่:ศิลปะการต่อสู้ของญี่ปุ่น
หมวดหมู่:กีฬาในประเทศญี่ปุ่น
หมวดหมู่:กีฬาที่มีต้นกำเนิดในประเทศญี่ปุ่น